Sinisten kansanedustaja Martti Mölsä saattaa äänestää soten valinnanvapautta vastaan eduskunnan täysitunnossa, mikäli sote etenee äänestykseen asti

Johannes Ijäs Demokraatti

– Sote ei vaan toteudu, sen minä tiedän, Mölsä sanoo Demokraatille.

– Ei aika riitä. Ei kuusi päivää mihinkään riitä.

Hän syyttää sosiaali- ja terveysvaliokunnan puheenjohtajaa, kansanedustaja Krista Kiurua (sd.) asian jarruttamisesta.

Jos sote kuitenkin äänestykseen etenisi, toisin kuin Mölsä usko, hän sanoo, että harkitsisi äänestävänsä valinnanvapausesitystä vastaan.

Varma hän ei äänestyskäyttäytymisestään vielä ole.

– Täytyy tutkia.

Sinisistä sote-kantaa empivät Mölsän lisäksi kansanedustajat Vesa-Matti Saarakkala ja Iltalehden mukaan Pentti Oinonen.

Lue lisää: Hallituspuolueen kansanedustaja veti tukensa pois valinnanvapauslakiesitykseltä – ei kerro, miten äänestäisi salissa

Siniset pitää huomenna kriisikokouksen.